Nr.8499/21.05.2025

REFERAT DE APROBARE

	Subsemnatul Dincă Florin Ionuţ, primar al oraşului Boldesti-Scăeni, supun spre analiză şi aprobare Consiliului Local Proiectul de Hotărâre privind aprobarea manifestărilor prilejuite de „Zilele oraşului Boldeşti-Scăeni”.
	În baza OUG nr. 57/2019 privind Codul administraţiv, cu modificările şi completările ulterioare, Hotărârii Consiliului Local nr. 90/27.12.2004 privind declararea zilei de 5 iunie „Ziua oraşului Boldeşti-Scăeni” şi a Hotărârii Consiliului Local nr. 184/24.11.2022 privind aprobarea Statutului oraşului Boldeşti-Scăeni, vă prezint următoarele:
	Potrivit OUG nr. 57/2019 consiliul local şi primarul au obligaţia asigurării cadrului necesar în vederea furnizării mai multor servicii publice de interes local printre care şi cultura.
	Prin Hotărârea Consiliului Local nr. 90/27.12.2004 ziua de 5 iunie a fost declarată „Ziua oraşului Boldeşti-Scăeni”. Tradiţia organizării activităţilor prilejuite de ziua oraşului a fost întreruptă începând cu anul 2019.
Prin organizarea activităţilor prilejuite de ziua oraşului, în zilele de Sâmbătă, 7 iunie 2025 şi Duminică 8 iunie 2025, se reia acestă tradiţie. Cetăţenii oraşului Boldeşti-Scăeni au dreptul de a beneficia de organizarea unor activităţi culturale menite să le facă viaţa mai frumoasă. 
De asemenea, prin organizarea acestor manifestări se continuă schimburile culturale dintre oraşul Boldeşti-Scăeni şi localităţile înfrăţite din Republica Moldova (oraşul Leova), Republica Macedonia ( oraşul Cesinovo-Oblesevo)şi din Bulgaria (oraşul Pavlikeni), în baza protocoalelor de cooperare încheiate. 
Finanţarea  manifestărilor propuse a se organiza de zilele oraşului se asigură din sponsorizări.
Faţă de cele expuse propun următoarele: 
- aprobarea ca manifestările prilejuite de Ziua oraşului Boldeşti-Scăeni să se desfăşoare în zilele de 7 iunie 2025 şi Duminică 8 iunie 2025, conform programului anexa nr. 1.
- stabilirea unui comitet de organizare conform anexei nr. 2.
	În speranţa aprobării proiectului de hotărâre mai sus menţionat, vă mulţumesc anticipat!

